Diari Oficial de la Generalitat Valenciana


Sumari del DOGV 6221, del 08-03-2010 (2010/2532)

RESOLUCIÓ de 25 de febrer de 2010, de la Direcció General d'Ordenació i Centres Docents de la Conselleria d'Educació, per la qual es convoquen les proves de caràcter específic d'accés a les ensenyances esportives i es determina el calendari i el procediment per a l'admissió i matriculació per a cursar les ensenyances esportives de Grau Mitjà d'Esports de Muntanya i Escalada en l'IES La Creueta d'Onil, durant l'any 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6221

Data del DOGV
:   08-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2532


Data del document
:   25-02-2010

Organisme emissor
:   Conselleria d'Educació

Tipus de document
:   Resolució

Descriptors 

:   * ensenyament secundari
    * esport professional
    * ensenyament professional
    * accés a l'educació
    * examen

RESOLUCIÓ de 25 de febrer de 2010, de la Direcció General d'Ordenació i Centres Docents de la Conselleria d'Educació, per la qual es convoquen les proves de caràcter específic d'accés a les ensenyances esportives i es determina el calendari i el procediment per a l'admissió i matriculació per a cursar les ensenyances esportives de Grau Mitjà d'Esports de Muntanya i Escalada en l'IES La Creueta d'Onil, durant l'any 2010. [2010/2532]
La Llei Orgànica 2/2006, de 3 de maig, d'Educació, integra les ensenyances esportives dins de l'oferta del sistema educatiu actual, donant-los la consideració d'ensenyances de règim especial i regulant els seus aspectes fonamentals a través del Capítol VIII del Títol I.
El Reial Decret 1363/2007, de 24 d'octubre, pel que s'establix l'ordenació general de les ensenyances esportives de règim especial (BOE 08.11.2007), estableix en el Capítol VIII les condicions d'accés i admissió per a cursar dites ensenyances, i en el seu Capítol X la regulació dels centres i professorat implicats en la seua impartició.
Per mitjà del Reial Decret 318/2000, de 3 de març, s'establixen els títols de Tècnic Esportiu i Tècnic Esportiu Superior en les especialitats d'esports de Muntanya i Escalada, s'aproven les corresponents ensenyances mínimes i es regulen les proves i els requisits d'accés a estes ensenyances.
Per tot això, en virtut de les competències que m'atribuïx el Decret 118/2007, de 27 de juliol, del Consell, pel que s'aprova el Reglament Orgànic i Funcional de la Conselleria d'Educació; així com per l'Orde de 29 de febrer de 2008, de la Conselleria d'Educació, de desenrotllament del Reglament Orgànic i Funcional del dit departament, resolc:
Primer
Establir les bases de la convocatòria, corresponent a l'any 2010, de les proves de caràcter específic per a l'accés al Cicle Inicial de Grau Mitjà de les ensenyances esportives d'esports de Muntanya i Escalada, les quals figuren en l'annex I de la present Resolució.
Segon
Aprovar el calendari i el procediment, que figura en l'annex II, per a l'admissió de sol·licituds i matriculació per a cursar les mencionades ensenyances esportives de Grau Mitjà d'esports de Muntanya i Escalada, en l'IES La Creueta d'Onil, durant l'any 2010.
Tercer
El dret a obtindre plaça queda condicionat a l'efectiva implantació de les modalitats d'ensenyances esportives per al curs acadèmic 2010.
Contra la present resolució, que no esgota la via administrativa, es podrà interposar recurs d'alçada davant la secretària autonòmica d'Educació, en el termini d'un mes a comptar des de l'endemà de la seua notificació, de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
València, 25 de febrer de 2010.- El director general d'Ordenació i Centres Docents: Rafael Carbonell Peris.
ANNEX I
Bases de la convocatòria
Les presents bases regiran la convocatòria de les proves de caràcter específic, per a l'accés al Cicle Inicial de Grau Mitjà de les ensenyances esportives d'esports de Muntanya i Escalada corresponent a l'any 2010.
Base 1. Terminis d'inscripció i realització de les proves
1.1. Període d'inscripció: del 15 al 22 de març del 2010, ambdós inclosos.
1.2. Lloc: IES La Creueta (Av. de la Constitución s/n, Onil).
1.3. Publicació llista provisional d'admesos: 23 de març del 2010 en els taulers d'informació de l'IES La Creueta d'Onil, del Consell Valencià de l'Esport, de la Federació d'esports de Muntanya i Escalada de la Comunitat Valenciana i de les tres direccions territorials d'Educació (Alacant, Castelló i València).
1.4. Termini de reclamació a llista provisional: del 24 al 26 de març del 2010.
1.5. Publicació llista definitiva d'admesos: 29 de març del 2010, en els taulers d'informació de l'IES La Creueta d'Onil, del Consell Valencià de l'Esport, de la Federació d'esports de Muntanya i Escalada de la Comunitat Valenciana i de les tres direccions territorials d'Educació (Alacant, Castelló i València).
1.6. Dates de les proves:
a) Reunió tècnica a la Casa de la Cultura de Finestrat: divendres, 9 d'abril de 2010 a les 20.00 h amb la finalitat de:
- Explicar el desenvolupament de les proves d'accés.
- Fer el sorteig d'eixida de les proves.
- Informar de l'hora d'eixida.
- Entregar els mapes y temps de referència.
- Verificar el material.
b) Prova de condició física: dissabte, 10 d'abril de 2010, a les 07.30 hores.
Eixida a la Casa de la Cultura de Finestrat.
c) Prova tècnica: dissabte, 10 d'abril de 2010 a les 16.00 h.
1.7. L'equipament necessari per a la realització de les proves serà el següent:
- Calçat específic per a les proves (botes de treking o semblants).
- Motxilla per a transportar els 10 kg.
- Roba tèrmica i roba impermeable tècnica adequada per als recorreguts i l'època de l'any.
- Camtimplora o semblant.
- Brúixola.
- Menjar i aigua per a les proves.
- Material personal per a completar els 10 Kg. a transportar en la motxilla.
- Protecció solar i ulleres.
- Gorro i guants.
Els itineraris, temps de referència i orde de participació ho determinarà el Tribunal i es publicarà per a coneixement dels interessats a partir del dia 29 de març de 2010 en els taulers d'informació del IES La Creueta d'Onil, del Consell Valencià de l'Esport, de la Federació d' esports de Muntanya i Escalada de la Comunitat Valenciana i de les tres direccions territorials d'Educació (Alacant, Castelló i València) i s'explicarà en la reunió tècnica del dia 9 d'abril.
Per a la formalització de les sol·licituds d'inscripció, cal entregar, preferentment, en l'IES La Creueta d'Onil (Av. de Constitución s/n d'Onil), el model corresponent que s'adjunta com a annex I-A degudament omplit, acompanyat d'una fotocòpia del Document Nacional d'Identitat, el justificant de l'abonament de les taxes i els preus públics establits en la legislació vigent, un Certificat Mèdic Oficial, estés en l'imprés editat pel Consell General del Col·legi Oficial de Metges, de fa poc (màxim 2 mesos) i en el que conste: a) no patir cap malaltia infecte-contagiosa; b) estar vacunat/da contra el tètans; c) comptar amb les condicions psicofísiques necessàries per a la realització de les proves físiques d'accés a les ensenyances de Grau Mitjà d'esports de Muntanya i Escalada, i certificat de discapacitat en el cas que corresponga.
Base 2. Prova d'accés adaptada als que acrediten situació de discapacitat
De conformitat amb la disposició addicional tercera del Reial Decret 1363/2007, de 24 d'octubre, pel que s'establix l'ordenació general de les ensenyances esportives de règim especial, la Conselleria d'Educació articularà el mecanisme necessari, amb la inclusió d'assessors experts o la petició d'informes, perquè el tribunal de les proves d'accés de caràcter específic puga valorar si el grau de discapacitat i les limitacions que comporta possibilita cursar amb aprofitament les ensenyances, aconseguir 
\* \* \* \* \*

les competències corresponents al cicle de què es tracte i exercir la professió.
En este sentit, les persones amb discapacitat hauran d'adjuntar el corresponent certificat del dictamen del reconeixement del grau de discapacitat emés pels Centres de Valoració i Orientació de Discapacitats adscrits a la Conselleria de Benestar Social, perquè el Tribunal designat valore si eixe grau de discapacitat els permetrà cursar amb aprofitament les ensenyances en la especialitat d'esports de Muntanya i Escalada.
El Tribunal adaptarà, si procedix, els requisits i proves d'accés de caràcter específic que hagen de superar els aspirants que, en tot cas, hauran de respectar l'essencial dels objectius fixats en la present Resolució.
Base 3. Exempció
Quedaran exempts de la prova específica d'accés a estes ensenyances els que acrediten les condicions que establix la disposició transitòria segona, apartat dos, del Reial Decret 1363/2007, de 24 d'octubre, pel que s'establix l'ordenació general de les ensenyances esportives de règim especial.
Base 4. Tribunal
4.1. Les proves de caràcter específic seran organitzades, controlades i avaluades pel tribunal que serà designat pel director Territorial d'Educació d'Alacant, a proposta de la l'Inspecció Educativa, i que actuarà com a òrgan col·legiat.
4.2. Estarà compost per un president i per quatre vocals (avaluadors). Estos últims seran preferentment membres de l'equip docent que impartirà els mòduls d'ensenyança esportiva per a la que es realitza la prova específica. El President serà un Inspector d'Educació o el director/a de l'IES de referència i actuarà de secretari el vocal de menor edat. A proposta del President, podran incorporar-se al Tribunal els assessors que es consideren precisos en funció de les ensenyances a què desitja accedir i del nombre de preinscrits.
4.3. La funció del president del tribunal serà garantir que el desenvolupament de les proves d'accés es realitze d'acord amb el que establix el present annex.
4.4. El secretari tindrà com a funció alçar l'acta del desenvolupament de les proves, certificant que esta s'até al que establix el present annex. També realitzarà les funcions del president, en la seua absència.
4.5. La realització de les proves pels aspirants hauran de valorar-la els vocals (avaluadors) del Tribunal, de forma privada i independent i seguint els criteris establits per a cada cas.4.6. Els que actuen com a vocals en les proves d'accés hauran d'estar en possessió de la titulació següent:
4.7. En la primera part de les proves, també podran exercir la funció d'avaluadors els membres del Tribunal que acrediten el títol de Llicenciat en Ciències de l'Activitat Física i de l'Esport o qualsevol altra que haja sigut declarada equivalent o homologada amb ella.
4.8. La seu del tribunal estarà en les dependències de l'IES La Creueta de Onil.
4.9. Els membres del Tribunal estaran subjectes a les causes d'abstenció i recusació que indiquen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Base 5. Desenvolupament de les proves
Tots els aspirants hauran d'acreditar la seua personalitat amb el document nacional d'identitat o un altre document oficial identificatiu.
Durant la realització de les proves, els membres del Tribunal hauran de vetlar perquè tots els participants complisquen degudament les condicions assenyalades per al recorregut, podent desqualificar, i per tant no deixar concloure la prova, a aquells participants que cometeren alguna irregularitat amb intenció d'engany.
Els aspirants tindran una sola oportunitat per a efectuar cada exercici, i hauran d'actuar de forma individual, seguint l'orde de participació que establirà el Tribunal.
El Tribunal publicarà a partir del dia 29 de març de 2010, per a coneixement dels aspirants, els itineraris, els temps de referència i l'orde de participació. Esta informació es farà pública en els taulers d'informació de l'IES La Creueta d'Onil, del Consell Valencià de l'Esport, de la Federació d'esports de Muntanya i Escalada de la Comunitat Valenciana i de les tres direccions territorials d'Educació (Alacant, Castelló i València) i s'explicarà en la reunió tècnica del dia 9 d'abril.
Proves d'accés al primer nivell del Grau Mitjà (comú per a totes les especialitats dels esports de muntanya i escalada)
Primera part
a) Objectiu: valoració de la condició física.
b) Contingut: recórrer un itinerari conformat per un terreny variat de muntanya de 1.500 metres de desnivell positiu acumulat, en el temps establert pel tribunal i transportant una motxilla carregada amb 10 quilograms de pes.
c) Avaluació: quedarà superada aquesta primera quan l'aspirant hagi finalitzat el recorregut dintre del temps establert pel tribunal.
Segona part
a) Objectiu: valoració de les habilitats específiques.
b) Continguts: carregat amb una motxilla amb 10 quilograms de pes, completar en el temps establert pel tribunal per a cadascun dels recorreguts, tres itineraris que reuneixin les següents característiques:
Recorregut abalisat d'herba d'una longitud mínima de 50 metres.
Recorregut abalisat de pedrera d'una longitud mínima de 50 metres.
Recorregut abalisat amb un ressalti rocós de longitud mínima de 50 metres.
c) Avaluació: aquesta segona part quedarà superada quan l'aspirant hagi realitzat els tres recorreguts, sense haver sofert cap caiguda, en els temps establerts pel tribunal.
Base 6. Avaluació final
6.1. En la prova de caràcter específic d'accés només es concedirà la qualificació de «apte» o «no apte». Per a aconseguir la qualificació d'apte els aspirants hauran de superar les dos parts que les componen. La superació de la primera part de les proves exigirà haver superat l'exercici que la conforma. La superació de la segona part de la prova exigirà haver-hi superat tots els exercicis que la conformen.
6.2. La superació de la prova de caràcter específic tindrà efectes en tot l'àmbit de l'Estat i tindrà una vigència de díhuit mesos comptats a partir de la data de terminació d'aquella.
6.3. El tribunal estendrà el corresponent certificat acreditatiu segons models adjunts com a annex I-B.
Base 7. Procediment de reclamació
Els resultats seran publicats el dia 13 d'abril del 2010 en els taulers d'informació de l'IES La Creueta d'Onil, del Consell Valencià de l'Esport, de la Federació d'esports de Muntanya i Escalada de la Comunitat Valenciana i de les tres direccions territorials d'Educació (Alacant, Castelló i València).
Els aspirants podran presentar, sobre les qualificacions obtingudes, les reclamacions que consideren oportunes. Per a això hauran de seguir el procediment establit per la normativa que regula l'exercici del dret de reclamació de qualificacions estimades incorrectes en els nivells d'ensenyances no universitàries. A este efecte, el president del Tribunal tindrà les competències que atribuïx als directors dels centres educatius l'Orde de 23 de gener del 1990, de la Conselleria de Cultura, Educació i Ciència (DOGV de 7 de febrer) i la Resolució de 23 de gener del 1990, de la Direcció General d'Ordenació i Innovació Educativa (DOGV de 7 de febrer).
El president del Tribunal haurà de remetre a la Direcció Territorial d'Educació d'Alacant un informe sobre les reclamacions presentades, així com del resultat de les mateixes i de les observacions que pogueren ser rellevants per a futures actuacions.
Base 8. Custòdia i arxiu de documents
Les actes, segons models de l'annex I-C, hauran de ser arxivades i custodiades per l'IES La Creueta d'Onil.
ANNEX II
Calendari i procediment per a l'admissió de sol·licituds i matriculació per a cursar, en l'IES La Creueta d'Onil, el cicle inicial de Grau Mitjà d'Esports de Muntanya i Escalada
1. Nous sol·licitants
1.1. Termini d'admissió de sol·licituds.
1.1.1. Per a cursar les ensenyances del Cicle Inicial, del títol de Grau Mitjà d'esports de Muntanya i Escalada, del 3 al 5 de maig del 2010, ambdós inclosos.
2. Documentació
2.1. Per a cursar les ensenyances del Cicle Inicial, del títol de Grau Mitjà d'esports de Muntanya i Escalada, els sol·licitants hauran de presentar, en l'IES La Creueta d'Onil, la sol·licitud que figura com a annex II-A a la present Resolució, junt amb:
- Fotocòpia compulsada del Document Nacional d'Identitat.
- Dues fotografies tipus carnet.
- Fotocòpia compulsada del títol de Graduat en Educació Secundària o equivalent acadèmic o certificat d'haver superat la prova d'accés substitutiva per a les ensenyances esportives de règim especial.
- Certificat de superació de la prova específica d'accés al Primer Nivell o de l'exempció.
3. Criteris d'admissió
En el cas que el nombre de les sol·licituds d'admissió siga superior al nombre de places oferides s'aplicarà en primer lloc el criteri que especifica l'article 34 del Reial Decret 1363/2007, a saber: l'expedient acadèmic dels aspirants en l'educació secundària obligatòria. A continuació, hauran de tindre's en compte els criteris següents:
3.1. Els sol·licitants que hagen superat la prova de caràcter específic d'accés en la convocatòria regulada en l'annex I d'esta resolució, ordenats per la qualificació obtinguda en la segona part de la prova.
3.2. A continuació els sol·licitants que hagen superat la prova de caràcter específic d'accés, amb validesa vigent, en convocatòries anteriorment realitzades en la Comunitat Valenciana.
3.3. Finalment, els sol·licitants que hagen superat la corresponent prova de caràcter específic d'accés, amb validesa vigent.
En cas d'empat, caldrà realitzar l'ordenació alfabètica pel primer cognom dels sol·licitants, per a la qual cosa haurà d'efectuar-se un sorteig públic de dos lletres.
4. Òrgan competent
4.1. El consell escolar de l'IES La Creueta d'Onil és l'òrgan competent per a decidir l'admissió dels sol·licitants i podrà demanar dels mateixos la documentació que estime necessària per a la justificació de les situacions i circumstàncies al·legades.
4.2. Respecte al procés d'admissió el consell escolar haurà de:
a) Fer públiques en el tauler d'informació de l'IES La Creueta d'Onil i remetre al Consell Valencià de l'Esport, a la Federació d'esports de Muntanya i Escalada de la Comunitat Valenciana, i a les direccions territorials d'Educació, perquè les exposen en els seus taulers d'informació, les llistes dels sol·licitants admesos i no admesos a cursar les ensenyances del Cicle Inicial, del títol de Grau Mitjà d'esports de Muntanya i Escalada, classificats i ordenats en funció dels criteris d'admissió establits en la present Resolució, el dia 6 de maig de 2010.
Dites llistes, tindran caràcter provisional i podran ser objecte de reclamació davant del propi consell escolar en el termini de tres dies hàbils, des de la seua publicació. Transcorregut este termini, les llistes definitives seran exposades en els mateixos taulers que ho han sigut les llistes provisionals en el termini màxim de 48 hores.
b) Resoldre les reclamacions presentades.
5. Reserva de places
L'IES La Creueta d'Onil haurà de reservar el percentatge de les places, que s'oferisquen de cada cicle i modalitat d'ensenyança esportiva, per a les persones que reunint els requisits d'accés, acrediten alguna de les característiques a què fa referència l'article 34.2 del Reial Decret 1363/2007.
6. Matriculació
6.1. La matriculació dels nous sol·licitants admesos per a cursar les ensenyances del Cicle Inicial del títol de Grau Mitjà d'esports de Muntanya i Escalada, es realitzarà els dies 10 al 12 de maig de 2010, ambdós inclosos.
6.2. Si finalitzat el període de matrícula establit en el punt anterior no s'haguera formalitzat esta, decau el dret a la plaça obtinguda
6.3. En el moment de la matriculació, el sol·licitant haurà d'abonar les taxes i els preus públics establits en la legislació vigent.